इटली की संवाद समिति ‘एएनएसए’ ने पिनोटी के हवाले से लिखा है, गिरोने ‘‘कुछ सप्ताह में घर वापस लौट आएगा । अभी कुछ प्रशासनिक औपचारिकताएं पूरी करनी हैं ।’’ गिरोने को एक अन्य इतालवी मरीन मास्सिमिलिआनो लातोरे के साथ 2012 में केरल के अपतटीय क्षेत्र में दो भारतीय मछुआरों की हत्या करने के आरोप में गिरफ्तार किया गया था। हादसे के बाद से गिरोने कुछ दिनों की छूट के अलावा, भारत से बाहर नहीं जा सका है । लातोरे को 2014 में दिल का दौरा पड़ने के बाद उसे वापस भेज दिया गया । जबकि गिरोने नई दिल्ली स्थित इटली के दूतावास में है ।